**Οι 3 Top Ξενοδοχειακές Προκλήσεις γίνονται οι νέοι πυλώνες του 100% Hotel Show του Νοεμβρίου**

*Από την έντονη ανάγκη για εύρεση και διατήρηση προσωπικού, μέχρι την ανάδειξη εναλλακτικών μοντέλων επένδυσης και τη ριζική μετατόπιση του design από τη φόρμα στην εμπειρία, τα πραγματικά ερωτήματα του ξενοδοχειακού κλάδου δεν μπορούν πλέον να περιμένουν. Βρίσκονται στο επίκεντρο του επερχόμενου 100% Hotel Show στην Αθήνα με απτές λύσεις.*

Το 100% Hotel Show του Νοεμβρίου επιστρέφει με μια νέα στρατηγική προσέγγιση, τοποθετώντας στο επίκεντρο της Διοργάνωσης τις τρεις πιο καίριες προκλήσεις της Ξενοδοχειακής Αγοράς: την εύρεση και διατήρηση προσωπικού, τη στροφή προς εναλλακτικά επενδυτικά μοντέλα, και το design ως καταλύτη εμπειρίας. Οι θεματικές αυτές δεν αντιμετωπίζονται ως μεμονωμένα panels, αλλά διατρέχουν ολόκληρη την Έκθεση, διαμορφώνοντας έναν νέο τρόπο κατανόησης της φιλοξενίας, ολιστικό και συνδεδεμένο με τις πραγματικές ανάγκες της αγοράς.

Στην είσοδο της Έκθεσης, το νέο Event Stage μετατρέπεται σε σκηνή στρατηγικού διαλόγου. Με curated περιεχόμενο, συμμετοχή επαγγελματιών της αγοράς ως επιμελητών και θεματικές που διαμορφώνονται γύρω από πραγματικές προκλήσεις, κάθε ημέρα αποκτά σαφή κατεύθυνση. Οι επισκέπτες δεν παρακολουθούν απλώς παρουσιάσεις, αλλά συμμετέχουν σε μια εμπειρία που ενώνει στρατηγική σκέψη, δημιουργική διάδραση και case-based μάθηση, ανοίγοντας ουσιαστικά ζητήματα γύρω από το ανθρώπινο δυναμικό, τις νέες επενδυτικές τάσεις και το experiential design.

Παράλληλα, το ανανεωμένο μείγμα εκθετών και τα εξειδικευμένα workshops της δεύτερης σκηνής (Workshop Stage), ενισχύουν τη θεματολογία με πρακτικές εφαρμογές. Νέες υπηρεσίες, σύγχρονα εργαλεία διαχείρισης και τεχνολογίες εμπειρίας παρουσιάζονται από εταιρείες που βρίσκονται στην αιχμή του κλάδου, ενώ τα hands-on workshops προσφέρουν εμβάθυνση, τεχνική κατανόηση και επαγγελματικό εξοπλισμό για τους επισκέπτες που αναζητούν άμεσα εφαρμόσιμες λύσεις. Η Διοργάνωση λειτουργεί πλέον ως συντονισμένη Πλατφόρμα γνώσης και σύνδεσης, ανταποκρινόμενη στις μεταβαλλόμενες ανάγκες μιας αγοράς που απαιτεί εξειδίκευση, αυθεντικότητα και στρατηγικό προσανατολισμό.

**Ποια είναι η διαφορά του Event Stage από το Workshop Stage του 100% Hotel Show;**

Τα Ξενοδοχειακά Workshops αποτελούν έναν από τους σημαντικότερους τομείς της Έκθεσης, και από τη φετινή χρονιά αποκτούν ακόμη πιο ουσιαστικό χαρακτήρα. Το πρόγραμμά τους αναδιαμορφώνεται ως ένα ξενοδοχειακό “TEDx”, όπου ακόμη περισσότερες εταιρείες και ειδικοί θα παρουσιάζουν σε slots μιας ώρας την οπτική τους στον κλάδο, διατηρώντας τη θέση τους στο τελευταίο τμήμα της έκθεσης, αμέσως μετά τα περίπτερα του Τομέα των Ξενοδοχειακών Υπηρεσιών.

Το Event Stage, ωστόσο, διαδραματίζει διαφορετικό ρόλο. Κάθε ημέρα επικεντρώνεται σε έναν θεματικό πυλώνα, με διαδραστικά concept παρουσιάσεων, ειδικά events και έναν κεντρικό παρουσιαστή. Το αποτέλεσμα είναι μία νέα εμπειρία παρακολούθησης, που ενισχύει την αλληλεπίδραση και την πρακτική ανάλυση. Η τοποθέτησή του στην είσοδο της έκθεσης το καθιστά σημείο συνάντησης για όλους τους επισκέπτες, ενώ κάθε ημέρα θα κλείνει με ένα networking event στην ειδική πλατεία έξω από την αίθουσα.

**Ποιες είναι οι θεματικές και οι κεντρικοί παρουσιαστές στις δράσεις του Event Stage;**

**Σάββατο 15 Νοεμβρίου – Εναλλακτικές Ξενοδοχειακές Επενδύσεις**

Την ημέρα των Ξενοδοχειακών Επενδύσεων θα συντονίσει ο Νίκος Σ. Μοράντης από το Destsetters. Σε ένα special mix θεματικών, θα παρουσιαστούν case studies πραγματικών επενδύσεων με καλεσμένους που θα αναλύσουν τα “dos & don'ts”, panels με στελέχη τραπεζών και προγραμμάτων για την αξιολόγηση χρηματοδοτήσεων, καθώς και ένα διαδραστικό session που θα παρουσιάσει τον υπολογισμό του πιο αποδοτικού τρόπου χρηματοδότησης.

**Κυριακή 16 Νοεμβρίου – Design Ξενοδοχειακής Εμπειρίας**

Την ημέρα του Ξενοδοχειακού Design θα συντονίσει η Εύα Παπαδημητρίου από τη Hostcompass, σε μία ημέρα που, εκτός από την Tελετή Aπονομής των 100% Hotel Design Awards, θα φιλοξενήσει έναν συνδυασμό lifestyle και εργαστηριακού τύπου Παρουσιάσεων. Στη σκηνή θα ανέβουν οι Ξενοδόχοι και οι Designers που διακρίθηκαν στα βραβεία, ο head του Αρχιτεκτονικού Γραφείου που βραβεύθηκε ως “100% Hotel Architect of the Year”, καθώς και ειδικοί που θα αναλύσουν τη διαμόρφωση εμπειρίας μέσα από το χρώμα, το φως και τον ήχο.

**Δευτέρα 17 Νοεμβρίου – Ανάπτυξη Προσωπικού Ξενοδοχείου**

Την ημέρα του ξενοδοχειακού προσωπικού θα αναλάβει η Σοφία Μαντζουράνη από το Mediterranean College, φέρνοντας στο προσκήνιο μία από τις σημαντικότερες προκλήσεις της αγοράς. Η ημέρα ξεκινά με τα νέα Best Practices Βραβεία του 100% Hotel Show, όπου θα παρουσιαστούν ξενοδόχοι με καινοτόμες ιδέες ανάπτυξης προσωπικού. Θα ακολουθήσει συζήτηση με έμπειρους HR Managers που θα αναλύσουν τις κύριες προκλήσεις του κλάδου, ενώ η ημέρα θα ολοκληρωθεί με παρουσίαση των τάσεων στον ξενοδοχειακό HR τομέα, με έμφαση στις τεχνολογίες που αλλάζουν την αγορά.

**100% Event Stage - Ένα νέο κεφάλαιο για τη διοργάνωση**

Το νέο event stage του 100% Hotel Show δεν είναι απλώς μια προσθήκη στον εκθεσιακό χώρο —είναι μια νέα στρατηγική προσέγγιση που ενισχύει τον διάλογο, τη διασύνδεση και τη μεταφορά γνώσης στον Ξενοδοχειακό Κλάδο. Με στοχευμένες θεματικές, πρακτικές αναλύσεις και ενεργή συμμετοχή των επισκεπτών, το Stage φιλοδοξεί να γίνει ο νέος θεσμός ουσίας και εξέλιξης της Διοργάνωσης.